Title: Syllabus-Minta:
Author: Janos Hardi
Last saved by: FILINT
Company: Philolaos Publishing

A kurzus kódjai: BBN-FIL-234.13 BMA-FILD-234.13 TANM-FIL-234.13
A kurzus megnevezése: Brit empirizmus. Locke és Berkeley
A kurzus megnevezése angolul: British empiricism. Locke and Berkeley
A kurzus időpontja és (helye): K 12:00-13:30 i/129
A KURZUS ELSŐ FOGLALKOZÁSA: szeptember, a regisztrációs hetet követő első héten
A kurzus előadója: Faragó-Szabó István. E-mail: farago-szabo@freemail.hu

A kurzus előfeltétele(i): 
Locke Értekezés az emberi értelemről c. művének elemi ismerete,  tájékozottság a 17 és 18 sz. filozófiájában. Előny, de nem előfeltétel vagy a nyelvfilozófia vagy az ismeretelmélet c. diszciplináris tantárgyak ismerete

A jegyszerzés módja(i): Lsd a “követelmények” rovatban

Követelmények: 
1.	Aktív részvétel a szemináriumi munkában
2.	Előre megadott témákból szemináriumi kiselőadás (max. 30’)
3.	A szeminárium témájához kapcsolódó (szabadon választott), 3 oldalnál (12, 2) nem hosszabb terjedelmű írásos problémaelemzés. Beadás módja: email, határideje dec. 18.
A szemináriumi jegy megszerzéséhez mindhárom követelmény teljesítése szükséges

A kurzus leírása, tematikája: 
Locke Értekezés-e megjelenését követően rövid időn belül kanonizálódott a kontinensen is: ismeretelmélete, metafizikája, nyelvelmélete, de mindenekelőtt tudományelmélete e témák diszkutálásának kiindulópontjául szolgált.
George Berkeley két ifjúkori főművében rendkívüli energiákat fektetett Locke elméletének bírálatába. Főműve, a Tanulmány az emberi megismerés alapelveiről majd ennek népszerűbb, párbeszédes formában megírt változata, a Három párbeszéd kiindulópontjában látszatra elfogadja Locke – később – empiristaként klasszifikált premisszáit, ám csupán azért, hogy ellentmondásosságukból kiindulva, egy radikálisan újszerű koncepciót alakítson ki a tapasztalat, és az észlelés természetéről.  
A félév során elsősorban a következő témákat vizsgáljuk:
1. Az ideák elmélete (elsődleges/másodlagos megkülönböztetés, az általános ideák, az ideák státusza, bizonyossága, stb.)
2. Szubsztancia 
3. Nyelvfilozófia
4. Tudás (intuitív, demonstratív, perceptív)

A kurzushoz tartozó kötelező irodalom:
1. John Locke, Értekezés az emberi értelemről, Osiris, 2003. (csak ez a kiadás használható) 
II. könyv (ideák): I – VI, XII, XIII, XXIII
III. könyv (nyelvfilozófia) : I – VI, XI 
IV. könyv (tudás) I – V
2. George Berkeley, Tanulmány az emberi megismerés alapelveiről, L’Harmattan 2006 (a könyv korábbi kiadása is használható).
Főszöveg: 1 – 49 § (100 – 114). A „Bevezetés” Locke nyelvfilozófiájával párhuzamosan olvassuk (83 – 100).

Ajánlott irodalom: 
A Berkeley filozófiájában kevésbé jártasak számára erősen ajánlott az érveit és koncepcióját  briliáns, könnyed stílusban, párbeszédes formában kifejtő műve, a Hülasz és Philonousz három párbeszéde (három párbeszéd) 153 – 231
Továbbá, úgyszintén ajánlott a Locke művéhez írt Utószó, ill. a Berkeley művéhez írt Előszó  
************* 
Locke.-ra vonatkozó szakirodalom: 
Forrai Gábor, A jelek tana, Locke ismeretelmélete és metafizikája, L’Harmattan,  2005, 4 – 6. fejezet 
************
A Berkeley Locke-kritikájára vonatkozó szakirodalom rendkívül gazdag; javasolt kiindulópont a tájékozódáshoz:
R. Aschcraft, (ed.) John Locke, Critical Assesment IV., Routledge (az egyes témáknál pontosabban kijelöljük a vonatkozó cikkeket).